ร้านป้าอ่อน ร้านเล็ก ๆที่มีฝืมือการทำอาหารรสชาติเด็ดดวง อร่อยถึงใจ 
การเดินทางมาร้านจะดูยากและสับสนนิดนึงสำหรับคนที่ไม่เคยเดินทางมา ถ้าเดินทางมาจากถนนสุขุมวิท(ฝั่งบางเเสน) เจอไฟแดงสี่แยกเฉลิมไทย ให้เลี้ยวซ้ายมาถนนเส้นนี้จะเป็น one way มีรถสองแถวจอดเยอะๆขับตรงมาเรื่อยๆ เจอสามแยกให้เลี้ยวซ้ายมาตามถนนเจตน์จำนงค ให้สังเกตุ เซเว่นแรกขวามือให้ดีแล้วเลี้ยวขวาเข้าซอยหน้าเซเว่นมาเลยจะเป็นตรอกเล็กๆ รถยนต์สวนทางกันไม่ได้ ขับมาไม่เกิน 500 ม.จะเจอศาลเจ้าปุ่งไถ่กงและร้านป้าอ่อนอยู่ตรงข้ามพอดี ลักษณะเป็นบ้านไม้ 2 ชั้น ที่จอดรถเป็นลานกว้างหน้าร้านจอดเสร็จเดินเข้ามาหาโต๊ะนั่งได้เลยคะ บรรยากาศในร้านจะร้อนๆ มาช่วงกลางวันคนจะเยอะนิดนึง อาจจะไม่มีที่นั่ง 
วันนี้ตั้งใจมาทานกั้งทอดกระเทียม แต่โชคไม่ดี ^^ วันนี้ร้านป้าอ่อนไม่มีกั้ง เลยสั่ง หอยเชลล์ผัดกระเพาแทน สั่งแบบเผ็ดน้อย ผัดมาแบบถึงเครื่อง กลิ่นหอมฉุย หอยเชลล์สดมากให้มาเยอะจุใจ ราดบนข้าวสวยร้อนๆเม็ดนุ่ม อร่อยมาก ราคาจานละ 100 บาท ปริมาณและคุณภาพแน่นคับจานเลย ฝีมือทำกับข้าวของป้าอ่อนเยี่ยมจริงๆ เป็นอีกร้านนึงที่แนะนำนะคะ หากท่านใดมีโอกาศผ่านมาแถวนี้ แวะมาชิมรับรองไม่ผิดหวัง